Instruction: Fes un resum curt d'aquest text:

Context:
Especialistes en desactivació d'explosius de l'exèrcit espanyol i agents de la Guàrdia Civil han fet esclatar de manera controlada dos projectils a uns 20 metres de distància de la cala l'Alguer de Llançà (Alt Empordà).
Un banyista va trobar diumenge un artefacte submergit al mar i va donar l'avís a la policia, que va inspeccionar la zona i va trobar dos possibles projectils més.
Des d'aleshores, l'accés a la cala va quedar restringit per terra i per mar per evitar possibles incidents.
Els veïns de les cases del davant també han estat desallotjats aquest dimarts al matí com a mesura preventiva.
La detonació s'ha fet d'un sol cop amb prop de 100 grams de càrrega explosiva.
Segons l'Armada, només hi havia dos projectils (l'altre era una peça metàl·lica), possiblement de la Guerra Civil i en mal estat de conservació.
Un submarinista va localitzar diumenge un artefacte amagat al mar, a poca distància de la sorra de la cala l'Alguer de Llançà.
El noi va avisar immediatament els serveis d'emergències, que van mobilitzar els cossos policials.
El Grup Especial d'Activitats Subaquàtiques de la Guàrdia Civil, amb base a l'Estartit, va assumir el cas ja que és qui té competències policials al mar.
Diversos efectius van rastrejar la zona i van comprovar que hi havia submergits al mar tres possibles projectils, tots en mal estat de conservació.
Van abalisar-los i fotografiar-los i procedir a assegurar l'àrea per evitar possibles incidents.
Mesures preventives de seguretat
Des de diumenge a la tarda fins aquest dimarts, la navegació ha quedat prohibida al voltant d'aquesta platja, així com el seu accés a peu.
El pas pel camí de ronda també va estar interromput en la part més propera a la cala.
Policia Local de Llançà, Mossos d'Esquadra i Guàrdia Civil han custodiat la zona al llarg d'aquest temps.
Aquest dimarts al matí, s'ha demanat als veïns de les cases del davant de la cala l'Alguer que tanquessin finestres i portes i abaixessin persianes pel risc que algun tros de metralla impactés als seus habitatges.
A més a més, durant l'estona que ha durat l'operació, han hagut de ser desallotjats com a mesura preventiva.
Als volts de les onze, un cotxe patrulla ha avisat amb una sirena que el trànsit quedava completament tallat al tram de la carretera, i en els dos sentits de circulació.
Mentre que alguns veïns encuriosits s'han fet amb prismàtics per veure l'explosió controlada des del búnquer Argila (a tocar de la cala Sant Jordi), altres banyistes han seguit la jornada de platja amb total normalitat i aliens a la presència policial i mediàtica.
Una sola detonació controlada
La detonació s'ha efectuat d'un sol cop a les 11.15 hores per part d'especialistes en desactivació d'explosius de l'exèrcit espanyol, amb el suport de la Guàrdia Civil.
S'ha aplicat una càrrega explosiva "baixa", de prop de 100 grams, a fi de neutralitzar completament els artefactes, ubicats a uns dos metres de profunditat marina i a 20 metres de la sorra.
Un cop esclatats, s'ha comprovat que només hi havia dos projectils, i que l'altre era tan sols una peça metàl·lica.
Amb tota probabilitat són de la Guerra Civil, però el tinent Rodríguez de l'exèrcit espanyol ha volgut ressaltar que el pas del temps sovint "emmascara" els productes submergits al mar i, per això, no és senzill determinar-ne les característiques tècniques.
Altres troballes anteriors
A la cala l'Alguer, l'any 2009 ja es van trobar 45 artefactes més.
Aquell cop gràcies a l'avís d'un home que feia pesca submarina.
Es van retirar en diverses etapes, amb un seguit d'explosions controlades.
El passat 30 d'agost també es va fer esclatar una mina de la Segona Guerra Mundial a prop de la cala Tamariua, al Port de la Selva (Alt Empordà).
Segons indiquen els experts, es tracta d'una zona on a finals de la Guerra Civil es van llançar al mar carregaments d'armes.
Anys després es va decidir cimentar la zona marina.
El pas del temps i l'acció dels temporals ha desgastat la capa de formigó, que de tant en tant posa al descobert noves troballes.
El tinent Rodríguez apunta que "el mar, si ho conté, tard o d'hora ho traurà a la llum".
"No podem tirar formigó al llarg de la costa perquè no sabem exactament on es troben els possibles artefactes.
El més segur és anar-los neutralitzant conforme van apareixent", ha detallat.

Response: Especialistes en desactivació d’explosius de l’exèrcit espanyol i la Guàrdia Civil han fet esclatar de forma controlada dos projectils que un submarinista va trobar diumenge a 20 metres de la cala l’Alguer de Llançà, a l’Alt Empordà. De diumenge a dimarts, la navegació ha quedat prohibida. La detonació s’ha realitzat d’un sol cop amb 100 grams de càrrega explosiva.


Instruction: Fes un resum curt d'aquest text:

Context:
El vicealcalde i regidor de Transparència de l’Ajuntament de Castelló, Enric Nomdedéu, participarà dimecres que ve, 3 de febrer, en la reunió de ‘Xarxa 50.000’, una iniciativa impulsada per la Conselleria de Transparència, Responsabilitat Social, Participació i Cooperació que consisteix en un projecte de reunió i intercanvi d’experiències en matèria de transparència i participació entre municipis de més de 50 mil habitants de tot el territori valencià.
L’acte estarà presidit per la secretària autonòmica de Transparència, Responsabilitat Social, Participació i Cooperació, Zulima Pérez i per la directora general de Transparència i Participació, Aitana Mas.
La reunió servirà per posar en comú les polítiques en matèria de transparència i participació dutes a terme per les ciutats amb més població del País Valencià, i perquè cadascuna puga presentar els seus avanços i exemples de bones pràctiques quant a la transparència de les administracions a les quals representen i també quant a la participació ciutadana propiciada per cada entitat.
Així, el vicealcalde presentarà, entre altres accions dutes a terme des de l’àrea de Transparència de l’Ajuntament de Castelló, el Panell de Govern Obert, un dels últims avanços en aquesta matèria presentat per Nomdedéu fa escasses setmanes, i que en paraules del propi vicealcalde, és “un instrument informàtic que ens permet posar-nos al dia, no solament en el que marca la llei de transparència, sinó també en els indicadors internacionals.
Es tracta també de complir amb el compromís de transparència amb la ciutadania de Castelló que aquest Govern va adquirir des del primer dia”.
El Panell de Govern Obert, accessible des d’un destacat en la portada de la web municipal, consta de set apartats diferents: Participa, Indicadors, Observatori, Pressupostos, Transparència, Laboratori i Pla de Transparència i Govern Obert.
A més, també es pot accedir a les ‘Píndoles de Transparència’, que són xicotetes dades singulars, com per exemple el nombre de vehicles que conformen la flota municipal, quina entitat és la que més subvencions rep per part de l’Ajuntament o quina és l’obra més important realitzada enguany.
Aquestes píndoles, que aniran canviant periòdicament, permeten demostrar a la ciutadania fins a quin grau de transparència es pot accedir gràcies al Panell de Govern Obert.
L’apartat Participa permet prioritzar les accions de govern, ja que deixa a la ciutadania votar les propostes que més els interessen o fer consultes i preguntes sobre les prioritats de l’equip de Govern.
La pestanya Indicadors, es refereix als indicadors internacionals ITA (Índex de Transparència dels Ajuntaments), que avaluen a l’Ajuntament com a organització i marquen si s’està donant la informació correcta.
L’Observatori Estadístic és un instrument essencial per a la tasca de recerca, amb més de 800 entrades d’informació actualitzada bolcada a la xarxa per diferents organismes i administracions i que es refereix a la ciutat de Castelló.
L’apartat de Pressupostos és una aplicació que permet saber on va els diners dels pressupostos municipals i en què gasta l’Ajuntament cada euro que recapta.
El bloc de Transparència fa referència a la informació pública i de bon govern que s’ha de complir per mandat de la Llei 19/2013 de transparència.
El Laboratori “mostra les experiències més singulars i noves en matèria de transparència.
De moment estan totes les aplicacions que van construir els nostres tècnics per a la gestió de Xarxa Llibres”, ha informat el vicealcalde.
Finalment, el pla de Transparència i Govern obert “explica el compromís del govern amb la transparència, a través del Pla de Transparència i Govern Obert de l’Ajuntament de Castelló i informa d’allò al que estem sotmesos per la nova legislació en matèria de transparència”, ha manifestat Enric Nomdedéu.
Nomdedéu ha declarat que amb el Panell de Govern Obert “complim un compromís estructural del govern, la transparència, que havia de veure’s plasmat en la pàgina web municipal.
Es tracta d’una importantíssima quantitat d’informació, molt bé sistematitzada, i de molt fàcil accés, requisit indispensable perquè un Govern siga de debò transparent”.

Response: Dimecres que ve, el vicealcalde i regidor de Transparència de l’Ajuntament de Castelló, Enric Nomdedéu, acudirà a “Xarxa 50.000”, una iniciativa d’intercanvi d’exemples de bones pràctiques entre municipis valencians de més de 50.000 habitants. Nomdedéu hi presentarà el Panell de Govern Obert, un portal de transparència de l’Ajuntament que radiografia la situació socioeconòmica de Castelló a través de diversos apartats.


Instruction: Fes un resum curt d'aquest text:

Context:
El Gran Teatre del Liceu ha presentat aquest dilluns el recital que celebra els 25 anys del debut de Josep Bros.
El tenor barceloní puja a l'escenari de la sala el proper diumenge amb un programa centrat en les pàgines "més brillants" del seu repertori.
Acompanyat del pianista italià Marco Evangelisti, Bros oferirà des d'àries de Luisa Miller o Werther a fragments d'obres de sarsuela com 'La Taberna del Puerto'.
"La idea és fer alguna cosa que em faci gaudir perquè quan l'intèrpret gaudeix el públic també ho fa", ha assegurat el tenor Josep Bros.
L'artista ha celebrat que el suport que ha rebut del Liceu l'ha ajudat a "créixer" i en esforçar-se "per millorar" constantment.
El tenor va debutar el 1992 al Liceu interpretant 'Percy' al costat d'Edita Gruberová i des de llavors hi ha tornat en diverses ocasions.
"El Liceu m'ha transmès efecte, estima i confiança.
És maco perquè he pogut créixer amb suport", ha assegurat en roda de premsa el tenor Josep Bros.
"La meva carrera ha estat sinònim de dedicació, vocació i devoció", ha conclòs.
El tenor ha explicat que fins el moment ha treballat en obres de més de 65 títols i que "canviar de projectes" l'ha ajudat a "trobar nous aires" i a superar "diferents aspectes tècnics".
Pel que fa al sector, Bros ha apuntat que l'òpera està vivint "un gran moment" però que hi ha molta "precipitació".
"No crec en la superficialitat de l'òpera ni amb aquesta acceleració.
No veig això d'estar avui aquí i agafar un avió i cantar en un altre ciutat l'endemà.
Es pot fer però no és el que hauria de ser", ha lamentat.
En aquest sentit, ha subratllat que l'esforç que ha de fer un tenor és "equiparable" al que fa un esportista d'elit i ha dit que, sovint, no s'és conscient de les hores que cal invertir per muntar un projecte.
"Tenim la possibilitat de seure en un piano i de fer una feina que genera plaer.
Quan tens una peça ben muntada i queda per sempre, és un plaer", ha manifestat.
D'altra banda, l'artista ha celebrat que les novetats tecnològiques i la implementació de nous recursos en els muntatges permetin enriquir les diferents produccions.
Tot i això, al seu parer, cal que totes les eines estiguin "ben utilitzades" per conduir a "l'èxit".
Segons ha dit, el que és "un problema" és quan la veu es troba perjudicada pels moviments de l'artista.
"Això no pot passar", ha comentat.
Preguntat pels periodistes ha explicat que "agraeix" els aplaudiments del públic i que l'autocrítica sempre "ha de ser-hi molt present".
De cara al futur, ha confirmat que està treballant en portar a escena 'La Tempestad' i que estudia l'òpera de Jacques Offenbach, 'Les contes d'Hoffmann' pel 2019.
Segons ha explicat el Gran Teatre del Liceu en roda de premsa, el tenor és un dels cantants "més estimats" pel Liceu i que el seu debut de tant jove va ser "inusual".
Després d'estrenar-se de forma "inesperada" el 1992 amb les funcions "memorables" d'Anna Bolena, el barceloní ha mantingut una "estreta" relació que s'ha reflectit en 21 produccions en 25 anys.
Amb espectacles com 'Lucia di Lammermoor and June Anderson' (1999-2000) o 'La Favorite' amb Dolora Zajick (2002-2003).
El repertori "ampli" de Josep Bros ha permès a l'artista treballar amb peces des del bel canto romàntic fins als rols mozartians més emblemàtics, l'òpera francesa i, recentment, títols com 'La bohème', 'Simon Boccanegra', 'Un ballo in maschera' i 'Don Carlo'.
Al llarg de la seva carrera ha treballat en espais com La Scala de Milà, Royal Opera House de Londres, el Gran Teatre del Liceu, Staatsoper de Viena, Teatre Real de Madrid, Teatre Colón de Buenos Aires i els teatres d'Hamburg, Munic, Roma, Tòquio, Los Angeles, San Francisco, Washington, Amsterdam, Berlín, Toronto, Torí, Tolosa de Llenguadoc, Sevilla, Bilbao o Oviedo.També ha protagonitzat un gran nombre de recitals, concerts i representacions de sarsuela.
La temporada 2008-2009 va rebre el Premi de la Crítica al millor cantant masculí de la temporada d'Amics del Liceu.

Response: El pròxim diumenge, el tenor Josep Bros pujarà a l'escenari del Liceu de Barcelona per oferir un recital que commemorarà el seu debut a la sala ara fa 25 anys. Bros, que ha treballat en obres de més de 65 títols, estarà acompanyat del pianista italià Marco Evangelisti per interpretar una selecció de les peces més destacades del seu repertori.


Instruction: Fes un resum curt d'aquest text:

Context:
‘No podem permetre que Pedro Sánchez tapi el diàleg sobre el conflicte amb la Comissió Bilateral’.
Així s’ha expressat el conseller d’Afers Estrangers, Relacions Institucionals i Transparència, Alfred Bosch, en una entrevista a l’ACN.
Bosch diu que convocarà la comissió bilateral, que presideix, quan estigui ‘madura’, després d’acordar-ne l’ordre del dia.
Però insisteix que el president espanyol no pot ‘frenar ni impedir’ el diàleg polític amb ‘l’excusa’ d’aquesta eina.
Sobre la taula entre governs, el conseller també replica a JxCat que el mediador és ‘útil’ quan les dues parts l’accepten.
Bosch també ha apostat perquè les forces sobiranistes -JxCat, ERC, comuns i CUP- arribin a un ‘acord’ per formar govern després de les eleccions.
Bosch prioritza la taula de diàleg entre els dos governs: ‘Seiem ja a la taula i comencem a parlar del conflicte polític que ens vam comprometre a abordar’.
El conseller ha avisat que el document de quaranta-quatre punts de Sánchez és ‘un aiguabarreig’ perquè s’hi inclouen aspectes que fan referència al conflicte polític, que creu que s’haurien de tractar a la taula de governs.
El conseller considera que, quan el govern espanyol ‘barreja les coses’, sembla que vulgui ‘passar per davant’ les discussions competencials i ‘distorsionar’ el debat polític.
És per això que aposta perquè la comissió bilateral abordi només els temes sectorials del document de Sánchez i les aportacions que hi facin els departaments de la Generalitat.
Bosch assegura que complirà amb la seva ‘obligació’ i que convocarà aquesta eina que preveu l’estatut, però quan estigui prou ‘madura’, sense concretar si arribarà abans o després de la reunió entre governs que s’ha de celebrar aquest febrer.
Bosch també adverteix la Moncloa que la proposta del govern espanyol per resoldre el conflicte polític no es pot limitar als quaranta-quatre punts de Sánchez: ‘Si la resposta és parlar de trens, competències i transferències, com es feia fa 20 anys, els direm que així no es resol el conflicte’, ha reblat.
El conseller també ha dit a Sánchez que ‘sense diàleg no hi ha legislatura’, i que si el president espanyol vol pressupost i ‘certa estabilitat’ ha de tenir-ho ‘molt clar’.
‘Els independentistes tenim la clau de la governabilitat d’Espanya, i ens hem de fer sentir’, ha subratllat.
Encara sobre la taula de diàleg entre governs, Bosch ha subratllat que la delegació catalana no pot permetre que l’estat s’aferri ‘a cap excusa’ per ‘tornar a dinamitar el diàleg’, en referència al mediador.
‘El govern espanyol no accepta la figura del mediador internacional, i no pot ser que això bloquegi el diàleg’, ha argumentat.
Bosch ha exposat la seva preferència per al govern que ha de sortir de les properes eleccions.
‘Les forces sobiranistes hem de ser molt conscients que hem de poder posar-nos d’acord’.
El conseller aposta per ‘ampliar el focus tant com es pugui’ perquè formacions com els comuns i la CUP ‘també puguin participar del projecte de país’ i ‘ser capaços de posar-nos d’acord per governar o per arribar a acords més amplis’.
Així, el titular d’Afers Estrangers troba ‘fonamental’ formar un executiu amb les forces que defensin que la ciutadania ha de decidir el futur de Catalunya.
I encara sobre les eleccions, Bosch ha demanat a Torra que ‘n’acordi’ la data amb ERC: ‘Com a socis de govern ens agradaria’.
Tot i això, constata que el president de la Generalitat n’ostenta la prerrogativa i que, per tant, no està ‘obligat legalment ni competencialment’ a decidir la data electoral amb ningú.
Finalment, Bosch ha respost a la portaveu de JxCat a Madrid, Laura Borràs, que ‘si hi ha algun responsable de la inhabilitació de Torra són els poders de l’Estat’.
La líder de JxCat al congrés espanyol va considerar dijous que ERC és ‘còmplice passiu’ de la situació del president de la Generalitat al parlament.

Response: En una entrevista a l'ACN, el conseller d'Afers Estrangers, Relacions Institucionals i Transparència, Alfred Bosch, ha dit que convocarà la Comissió Bilateral entre el Govern espanyol i el català, la qual presideix, quan s'hagi decidit l'ordre del dia i estigui madura. Bosch també ha recordat a Pedro Sánchez que ERC té la clau de la legislatura espanyola.


Instruction: Fes un resum curt d'aquest text:

Context:
VALÈNCIA, 30 (EUROPA PRESS)
El president de la Generalitat, Ximo Puig, ha felicitat el PP pels resultats aconseguits a les eleccions de diumenge passat però ha advertit que “no són una amnistia per a la corrupció” i “no legitimen comportaments tan purament antidemocràtics com el del ministre de l’Interior” en funcions, Jorge Fernández Díaz.
Així s’ha pronunciat el ‘president’ a la sessió de control en les Corts davant de la pregunta de la portaveu del grup popular, Isabel Bonig, sobre la seua valoració dels resultats del 26J, quan “va parlar la veu d’un poble”, i si tindran efectes al Consell, amb una remodelació amb “més alts càrrecs i conselleries”.
Bonig ha remarcat que el PP ha guanyat ja “24 vegades consecutives” uns comicis a la Comunitat Valenciana i “dos des de maig”, quan va perdre les institucions.
A més, ha assenyalat que cada dia que Puig passa al Palau el PP “guanya 700 vots”, fet que suposa “5.000 a la setmana i 20.000 al mes”.
Puig, que ha començat la seua intervenció amb un “reconeixement als familiars de les víctimes del metro” deu anys després de l’accident que va deixar 43 morts i 47 ferits, la dignitat dels quals és “l’exemple de tot un poble”, ha assegurat que les de diumenge passat eren unes eleccions generals i no van a tindre cap efecte en el Govern valencià.
Segons ha dit, els ciutadans han decidit i “tenen sempre raó”, tant fa un any com ara, i a l’executiu valencià el que li preocupa és què passarà en el Govern d’Espanya, si “canviarà la relació amb la Comunitat i atendrà les justes reivindicacions del poble valencià o continuarà en la profunda deslleialtat institucional”.
En tot cas, siga quin siga el nou Govern, ha incidit que la posició del Consell no canviarà i es mantindran les reivindicacions en matèria de finançament, inversió, Corredor Mediterrani, transport metropolità o Rodalies, per exemple, a més de defensar un canvi en la política econòmica que supose no exigir més retallades a les comunitats autònomes, amb “lleialtat i responsabilitat”.
“Quin serà el seu camí, al costat del poble valencià o dels quals sempre han estat, de Rajoy i dels interessos de Gènova?, ha preguntat a Bonig.
La dirigent popular ha atribuït els resultats del PSPV a haver-se unit amb “radicals” i ha incidit que la pèrdua de vots dels partits que sustenten al Consell és “un càstig total i absolut a les seues polítiques de canvi”, pel que ha demanat a Puig que “abandone el sectarisme i la radicalitat”.
PRESIDENT PER “SOMRIURE DEL DESTÍ”
Parafrasejant al líder de Podem, Pablo Iglesias, la portaveu del PP ha dit que Puig és president “perquè el somriure del destí així ho va fer” però s’ha “equivocat en la fórmula” elegida per a ser-ho i l’ha invitat a “deixar anar llast”, referint-se als seus socis de govern, per al que ha tornat a oferir el suport del PP.
“Tanque els ulls i imagine un Consell que vostè faça, lliure d’ancoratges”, ha dit, posant en Vicepresidència a “una persona culta, formada, centrada com (Manolo) Mata”, en Sanitat a (Ignacio) Subías, “que sap el que és un pacient”, en Educació a Carmen Alborch, “centrada, de progrés, i no esta radicalitat que tenim amb el senyor Marzà” o en la presidència de les Corts a Ana Barceló, “una senyora que arriba a acords”.
Segons ha dit, “està a les seues mans deixar de banda la radicalitat”.
En tot cas, com presidenta del PPCV, ha donat a Puig les gràcies en nom dels seus 917.000 votants per “defensar els resultats de la democràcia” i ha incidit que hi ha “alguns i algunes que els sobra la supèrbia i la intransigència i els falta molta humilitat”.
“GAIREBÉ M’HA FET EL GOVERN”
Després d’esta intervenció, el president ha fet broma assegurant que gairebé li ha fet el govern, com Pablo Iglesias a Pedro Sánchez, i ha criticat que el PPCV parle de radicalitat i irresponsabilitat perquè “encara falta un llarg recorregut perquè vostès deixen d’arrossegar la pitjor irresponsabilitat i radicalitat de la història, arruïnar moral i políticament este país”.
A més, ha instat als populars a “començar a abaixar de la parra” i ser prudents perquè malgrat millorar resultats, estan “molt lluny de la majoria absoluta” i, ha recordat, “l’última vegada que van governar a Espanya en minoria parlaven català en la intimitat”.
RESPECTE ALS VOTANTS, NO ALS DIRIGENTS
Per la seua banda, la vicepresidenta, Mónica Oltra, ha mostrat el seu respecte als votants del PPCV però “no als dirigents que posen persones imputades en les llistes”, referint-se al popular Óscar Clavell.
A més, ha incidit que els canvis al Consell es faran “quan s’hagen de fer, quan el president consideri i sense anuncis” i ha precisat que quan parlen que han trobat una administració raquítica es referixen a treballadors públics.
Segons ha dit, s’han trobat una administració “arruïnada, saquejada i sabotejada”.
“Nosaltres a treballar, vostès a arruïnar”, ha manifestat.

Response: El president de la Generalitat valenciana, Ximo Puig, ha felicitat el PP pels resultats a les eleccions generals, però ha deixat clar que no són una amnistia per a la corrupció. La portaveu del PP, Isabel Bonig, ha animat a Puig a trencar amb Compromís i Podem i formar govern amb el PP, proposant diversos noms populars com a consellers.


Instruction: Fes un resum curt d'aquest text:

Context:
Donar a conèixer el treball de joves artistes que intervenen a l'espai públic amb les seves creacions és el principal objectiu d''Art Pertot', una iniciativa transfronterera que es podrà veure aquest any a Girona, Palma de Mallorca i a Cervera de la Marenda (Catalunya del Nord).
És un projecte impulsat des de l'Agència Catalana de Joventut, l'Institut Balear de la Joventut i les Inund'Art i Shandynamique que neix amb vocació de continuïtat.
En aquesta primera edició els artistes seleccionats són Dorotheu Claus de la Catalunya del Nord i Alona Vinç de Palma mentre que el representant català es decidirà entre els treballs que es presentin a la convocatòria del festival Inund'Art de Girona que finalitzarà el 10 de març.
Serà precisament aquest festival d'art contemporani, que es farà del 2 al 4 de juny, el primer espai on es podran veure les tres propostes artístiques de l''Art Pertot'.
El projecte es dirigeix als joves creadors, que no tinguin més de 30 anys (nascuts entre el 1987 i 1999), per "afavorir la creació d'art emergent i al mateix temps que els artistes s'interrelacionin i descobreixin nous espais" en aquests tres territoris representats, com és Catalunya, les Illes Balears i la Catalunya del Nord.
Així ho ha expressat la directora general de Joventut de la Generalitat, Marta Vilalta, durant la presentació que s'ha fet a Girona.
La plataforma per donar a conèixer els seus treballs, que seran intervencions a l'espai públic, són tres festivals que ja estan consolidats, l'Inund'Art de Girona, l'Art Jove de Palma de Mallorca i el festival que organitza cada estiu l'associació Shandynamique a Cervera de la Marenda, el Manifestation Arts Public.
Aquests dos últims certàmens ja han escollit els dos artistes convidats que participaran a la primera edició de l''Art Partot'.
Es tracta de Dorotheu Claus de la Catalunya del Nord que proposarà un treball sobre la natura "morint i creixent" i Alona Vinç de Palma, que en l'última edició del certamen mallorquí va fer una intervenció amb codis QR a l'espai públic on es recollien testimonis del barri.
En el cas de l'artista proposat per Inund'Art, aquest encara no està decidit i ja hi ha oberta una convocatòria, que finalitza el 10 de març, i que es farà en paral·lel amb la de la dotzena edició del festival gironí.
Enguany, el festival serà del 2 al 4 de juny.
Un jurat serà l'encarregat d'escollir el nom de l'artista.
El premi són dues estades, una a Palma el mes de setembre i una altra a Cervera de la Marenda el juny, per participar en els dos festivals on l'artista haurà de fer una intervenció a l'espai públic.
A més a més, rebrà 3.000 euros -1.000 per festival- en concepte de transport i despeses relacionades amb la creació.
La idea és que l'artista faci un primer viatge a cada emplaçament per conèixer el context on s'haurà d'inscriure la seva obra i un segon, per fer la producció i presentació pública dels projectes.
Cada festival assumirà les despeses de trasllat, allotjament i manutenció dels artistes participants.
Els representants dels tres certàmens han coincidit en què aquest projecte representa un "pas endavant" gràcies al caràcter transfronterer.
La directora de l'Associació Inund'Art, Raquel Moron, ha destacat la voluntat i el compromís que aquest projecte tingui continuïtat en el temps i que "la xarxa entre territoris sigui cada cop més forta".
Per la seva banda, el director de l'Institut Balear de la Joventut, Joan Ferrà, ha subratllat que aquest projecte representa una "gran oportunitat" per als joves artistes, que podran mostrar els seus treballs més enllà de les Illes Balears i que el projecte 'Art Pertot' encaixa plenament amb la voluntat de "professionalitzar" els creadors emergents de les Illes Balears.
Finalment, el president de l'associació Shandynamiques, Georges Cazenove, ha assenyalat que una de les grandeses de l'art que es fa en espais públics és que "permet arribar a tothom" i que cadascú pugui fer-se les seves preguntes i interpretacions del que està veient.
"L'art no té fronteres, ni territoris ni banderes", ha conclòs.

Response: La primera edició del projecte "Art Pertot" que pretén difondre les creacions de joves artistes que intervenen en l'espai públic, es podrà veure a Girona, Palma de Mallorca i Cervera de Marenda. La creadora seleccionada de Palma és Alona Vinç, mentre que Dorotheu Claus ha estat l'artista nord-català seleccionat. El creador català serà escollit al festival Inund'Art de Girona.


Instruction: Fes un resum curt d'aquest text:

Context:
El paper que han de fer els secretaris municipals és l’únic dubte del procés del referèndum del primer d’octubre.
Aquest funcionari dels ajuntaments és l’encarregat de comunicar els resultats de les meses de cada municipi a la Junta Electoral.
La Loreg, la llei espanyola que regula el procés electoral, estableix que els secretaris dels ajuntaments són els delegats de la Junta Electoral a cada zona.
Malgrat la polèmica d’aquests darrers dies respecte del paper que tindran els funcionaris, s’ha de dir que el secretari municipal és l’únic funcionari que intervé en els processos electorals.
La llei catalana que ha de donar cobertura legal al referèndum haurà de fixar quina figura duu a terme les funcions del secretari municipal.
De fet, el govern podria assignar-les a voluntaris que haguessin rebut una formació prèvia per a exercir-les.
Així mateix, la llei ha de preveure la creació d’una junta electoral catalana que substitueixi l’espanyola.
Justament ahir, el govern va anunciar que el 4 de juliol explicaria els detalls sobre l’organització del referèndum.
La figura del secretari municipal no és menor.
Aquesta setmana alguns batlles i regidors del PSC han condicionat el suport al referèndum a l’informe jurídic que faci el secretari municipal del seu ajuntament.
És el cas de Blanes, Borredà, Cabrera d’Anoia, els Hostalets de Pierola, Manlleu i les Masies de Voltregà, entre més municipis governats pels socialistes.
Fa una setmana, l’executiva del PSC va enviar un document per a exigir als càrrecs locals que no col·laboressin amb el govern en l’organització del referèndum, però més enllà de no cedir els espais municipals serà difícil que els batlles socialistes puguin impedir la votació.
El primer d’alçar la veu va ser Jordi Ballart, el batlle de Terrassa, la quarta ciutat catalana en nombre d’habitants.
Va assegurar en una entrevista a VilaWeb que a Terrassa es podria votar.
Va argumentar que la Generalitat té la titularitat de noranta-set equipaments a la ciutat i que, per tant, no podria impedir que es posessin les urnes.
Ara, va supeditar la col·laboració de l’ajuntament a l’informe jurídic del secretari municipal.
Amb tot, els informes que redactin els secretaris municipals no condicionaran els plans del govern.
La Generalitat té equipaments de titularitat pública a la majoria de municipis del Principat i l’obertura d’aquests centres permetria que el referèndum transcorregués amb normalitat.
Això ja va ser així en el procés participatiu del 9-N, quan la majoria dels punts de votació van ser instituts públics.
L’àrea metropolitana, la gran incògnita
El PSC governa qui-sap-les ciutats de l’àrea metropolitana de Barcelona, com ara l’Hospitalet de Llobregat, Santa Coloma de Gramenet, Sant Adrià del Besòs i Cornellà de Llobregat.
La batllessa de Santa Coloma de Gramenet, Núria Parlon, està convençuda que els ajuntaments socialistes no permetran que es voti el primer d’octubre.
A més, el govern de Barcelona també haurà de decidir quin paper fa en l’organització del referèndum.
Catalunya en Comú fixarà la seva posició els primers dies de juliol, però caldrà veure com actua Barcelona en Comú a la capital.
La presència del PSC dins l’equip de govern, en contrast amb gent partidària del referèndum –com els tinents batlles Jaume Asens i Gerardo Pisarello, pot originar tensions internes.
Tarragona i Lleida, punts calents
A més de les grans ciutats de l’àrea metropolitana de Barcelona, hi ha dos punts calents més a la resta del Principat.
Són Tarragona i Lleida, dues capitals governades pels socialistes i amb majoria de partits unionistes al ple.
A Girona governen conjuntament el PDECat i el PSC, però els socialistes ja han anunciat que no s’oposarien al referèndum.
A Lleida els socialistes governen en minoria i segueixen una política de pactes diversos.
El ple de la paeria ja s’ha negat a cedir espais municipals al govern per al referèndum.
Així mateix, a Tarragona l’equip de govern és format pel PSC, el PP i un regidor d’Unió i sembla difícil que hi hagi cap iniciativa que afavoreixi la consulta.
Mobilització dels batlles i regidors
L’Associació de Municipis per la Independència (AMI) i l’Associació Catalana de Municipis i Comarques (ACM) han convocat un acte amb batlles i regidors de tot Catalunya per a donar suport al govern i al referèndum.
Serà l’1 de juliol a Barcelona i pretén ser una demostració de força del món local, que ja va mobilitzar-se dies abans del 9-N amb el mateix objectiu.
Els ajuntaments van tenir un paper cabdal el 9-N.
Molts van cedir locals per a facilitar la participació dels ciutadans a la consulta.
A més dels instituts públics de la Generalitat, en diverses localitats es va poder votar en escoles, biblioteques, cinemes i centres cívics, entre més equipaments de titularitat municipal.
Per tant, és probable que aquesta cessió d’espais es repeteixi quan el govern ho demani als ajuntaments favorables al referèndum, que són la majoria dels del Principat.

Response: La figura del secretari municipal, el funcionari encarregat de comunicar els resultats de les meses electorals, és l’única incògnita de cara al referèndum de l’1 d’octubre. La llei catalana del referèndum fixarà aquest rol, el qual podrien assumir-lo voluntaris. Tot i el rebuig de la direcció socialista, diversos càrrecs locals de la formació han declarat que no impediran la votació.


Instruction: Fes un resum curt d'aquest text:

Context:
Cent quaranta actuacions i més de vuitanta estrenes omplen la programació del festival Sónar 2019, que es fa del 17 al 20 de juliol al recinte de la Fira Barcelona i la Fira Gran Via l’Hospitalet.
Excepcionalment, enguany, el Sónar es fa en ple mes de juliol, però la direcció del festival ja ha anunciat que l’any vinent tornarà a les dates habituals, entre el 18 i el 20 de juny.
Un jutge trenca la vaga del Sónar avalant la contractació d’esquirols
Entre els noms més destacats hi ha A$AP Rocky, una de les figures més rellevants del hip-hop i la música urbana contemporània, el rei del grime britànic Skepta i el porto-riqueny Bad Bunny, que trenca els motllos del hip-hop i la música llatina.
També hi actuaran Kaytranada i Vince Staples, noms destacats de la música negra que acosten el hip-hop a l’electrònica.
També destaca l’actuació de la vilassarenca Bad Gyal, que ja s’ha guanyat un lloc en el panorama musical internacional.
Un dels leitmotivs d’enguany és la radicalitat als marges: geogràfics, polítics, sonors i de gènere.
L’electrònica més futurista i radical de la veneçolana Arca arribarà amb força a l’escenari del Sónar, on presentarà un espectacle dissenyat especialment per al festival inspirat en el cabaret i la ficció especulativa.
Arca treballa per desestabilitzar allò binari i resistir-se a qualsevol categorització, proposant una tercera via que incorpora a parts iguals joc i sensibilitat.
Què podem fer aquest cap de setmana: deu propostes
També destaquen les actuacions de l’artista sirià K Á R Y Y N, la texana Lotic, la discjòquei Jlin, el palestí Muqata’a, la tunisiana Deena Abdelwahed, la iraniana Sevdaliza i la DJ i activista cultural ugandesa Hibotep.
El festival incorporarà noves sonoritats africanes de la mà dels sud-africans Petite Noir, Sho Madjozi, DJ Lag i el duet queer Faka.
També trepitjaran l’escenari Obongjayar, Slikback i Hibotep.
Els ritmes llatins hi seran ben presents amb Nicola Cruz, Dengue Dengue Dengue i Jesse Baez.
A més, mantenint-se fidel al vincle amb els avenços tecnològics i també amb la voluntat de connectar la programació del Sónar amb la del Sónar+D, el festival presenta diversos espectacles que exploren la relació entre cervell i música; el diàleg entre llum i so; i la intel·ligència artificial, que per primera vegada fa el salt als escenaris aplicant idees explorades en anys anteriors al Sónar+D i que enguany cobren vida als escenaris, com SonarHall i SonarComplex.
Podeu consultar tota la programació del Sónar 2019
Des de fa set anys, un dels grans atractius del Sónar, com dèiem, és el Sónar+D, el congrés de tecnologies creatives que explora les sinergies entre tecnologia i art. Enguany, s’hi esperen més de vint mil assistents i cinc mil professionals de seixanta països, que indagaran en les experiències immersives i en la intel·ligència artificial aplicades a les arts.
Entre els noms destacats hi ha Robert del Naja, de Massive Attack, i Andrew Melchion, ‘chief techical officer’ de la banda de Bristol i col·laborador d’artistes com David Bowie i Björk, que seran els encarregats d’inaugurar el certamen.
A més, hi haurà projeccions multisensorials i la primera plataforma d’àudio ‘espacialitzat’, que permet de crear composicions musicals per les quals l’usuari pot caminar.
També hi haurà una masterclass sobre computació espacial, i en el camp de la intel·ligència artificial hi haurà experts internacionals, tant artistes com tecnòlegs, com ara Holly Herndon, Mat Dryhurst i Jules LaPlace.
Un dels grans atractius serà la presentació del projecte de Daito Manabe i el doctor Yukiyasu Kamitani, que recrea imatges que produeix el cervell capturant l’activitat neuronal.
El Sónar+D reforça l’oferta formativa amb classes magistrals, conferències i tallers de creadors, tecnòlegs i científics de primer nivell mundial.
A més, el SonarHub es reorganitzarà i es potenciarà com a espai de trobada per a la comunitat creativa amb l’objectiu de presentar totes les fases de concepció, creació i comercialització d’un projecte.

Response: Aquest any el festival Sónar se celebrarà a la Fira Barcelona i la Fira Gran Via l’Hospitalet del 17 al 20 de juliol. Comptarà amb 140 actuacions d’artistes d’arreu del món, entre les quals destaquen el hip-hop d’A$AP Rocky, la música llatina de Bad Bunny o l’electrònica futurista d’Arca. A més, el festival presentarà espectacles vinculats amb els avenços tecnològics.


Instruction: Fes un resum curt d'aquest text:

Context:
El vicepresident de la Generalitat, Pere Aragonès, opina que PP, Cs i Vox són com "una nina russa, i el mateix joc i instrument de la dreta reaccionària de sempre".
Així s'ha expressat el també conseller d'Economia en una entrevista a l'ACN, després que es culminés el pacte entre les tres formacions a Andalusia.
D'altra banda, i pel que fa a les reunions amb el govern espanyol, Aragonès espera que la tercera trobada entre Generalitat i Moncloa comporti "un pas més" per a concretar una "resposta democràtica" al conflicte.
Així, el conseller confia en una "mediació, acompanyament, grup de suport o reflexió" perquè el diàleg i la negociació no sigui exclusivament entre els dos executius.
Després que es consumís el pacte a Andalusia -que dona la presidència de la Junta a PP, la presidència del parlament andalús a Cs i l'entrada de Vox a la Mesa-, aquest dijous al matí-, Aragonès ha sentenciat que Catalunya ha de ser un "referent" en la defensa dels drets de les llibertats i la justícia, en front de "l'onada reaccionària" que hi ha a Europa: "Això només és possible amb la independència, perquè Catalunya no pot lligar el seu futur a una Espanya que pot caure en mans de l'extrema dreta", ha asseverat.
Tercera reunió amb Moncloa
A l'entrevista a l'ACN, el vicepresident recorda que a la reunió del juliol passat els presidents Quim Torra i Pedro Sánchez van constatar "voluntat d'avançar en el diàleg".
I que a la cimera del 20-D a Pedralbes es va redactar una declaració conjunta on la Moncloa admetia que hi ha un "problema polític" que necessita una solució també "política i democràtica".
Així, Aragonès confia que la propera trobada -prevista per al gener- entre ell mateix; Artadi; la vicepresidenta espanyola, Carmen Calvo; i un segon representant de l'executiu de Sánchez, serveixi per fer una "passa més", per concretar una "resposta democràtica".
Segons el conseller d'Economia, "tothom" sap que el conflicte entre Catalunya i l'Estat "ha d'acabar amb una votació".
Així, Aragonès defensa que quan Sánchez va proposar un nou Estatut és perquè vol que la ciutadania accepti, mitjançant les urnes, el marc polític de referència: "Admeten que en el fons hi ha un problema de legitimitat democràtica", sosté.
En aquesta línia, el també president adjunt d'ERC reitera que la votació ha de preguntar a la ciutadania si Catalunya ha de ser "un Estat independent o no".
Mediació entre governs
En declaracions a l'ACN, Aragonès també reclama una "mediació, acompanyament, o un grup de suport o de reflexió" pel diàleg entre la Generalitat i la Moncloa.
"Atès que el conflicte és entre la majoria de la societat catalana i les institucions de l'Estat, seria positiu que la negociació no tingués com a únic canal els dos governs".
Aragonès ha negat que de moment hi hagi cap nom damunt la taula perquè el 20-D només es va comunicar la proposta, i l'executiu de Sánchez en va "prendre nota".
"N'esperem una resposta positiva", ha remarcat el vicepresident.
Encara sobre aquest possible "acompanyament", el conseller d'Economia ha constatat que al costat català hi ha hagut "sempre" gent disposada a fer un paper de mediació.
L'Estat, sense proposta política
Finalment, i sobre els acords del Consell de Ministres del 21-D a Barcelona, Aragonès ha lamentat que les inversions anunciades són antigues: "El problema no són les inversions que s'anuncien, sinó les que s'executen, i en els darrers anys veiem un índex d'execució d'inversions pressupostades molt baix".
De fet, el vicepresident opina que l'executiu espanyol va mirar "què tenia a l'armari" per portar algunes "mesures simbòliques" el 21-D.
"Això evidencia que l'Estat no té una proposta per a Catalunya, el que té són mesures de propaganda, però no una proposta de fons".
Aragonès reclama a Sánchez, doncs, que posi les "mesures" per resoldre el conflicte entre la societat catalana i les institucions de l'Estat.
"El Govern proposem que la solució sigui un referèndum d'autodeterminació", ha conclòs.

Response: En una entrevista a l'ACN, el vicepresident de la Generalitat i conseller d'Economia, Pere Aragonès, ha declarat la necessitat de Catalunya de ser independent per no caure en les mans de la ultradreta, fent referència al pacte de govern a Andalusia entre PP, Ciutadans i Vox. També confia en la utilitat de la pròxima trobada entre els Governs espanyol i català.


Instruction: Fes un resum curt d'aquest text:

Context:
El pavelló 3 de Fira de Lleida acollirà del 12 al 14 de febrer la 3a edició del Saló de l'Esport i Turisme de Muntanya (STM), que en aquesta ocasió comptarà amb 70 expositors -un 14% més que en l'edició del 2015- i 25 activitats paral·leles com ara jornades tècniques, conferències, tallers, curses i activitats exteriors, demostracions, workshops i presentacions de llibres.
Enguany, el certamen comptarà amb la presència de Núria Picas, corredora d'ultrafons i alpinista, millor esportista femenina catalana del 2015 i actual campiona de la Ultra Trail World Tour, i de Pep Sánchez, atleta extrem d'ultrafons.
A més, coincidint amb l'STM, se celebrarà la 14a edició de la Fira del Llibre, Turisme i Esports de Muntanya.
Juan Antonio Serrano, organitzador de l'STM, ha destacat durant la presentació de la tercera edició del certamen que el saló creix en qualitat i en el nombre d'activitats i d'expositors.
Així, en aquesta tercera edició hi haurà 70 expositors, un 14% més que l'any passat, i s'espera que hi passin uns 10.000 visitants.
L'alcalde de Lleida, Àngel Ros, ha remarcat que el saló se centra "en el turisme emergent, que es basa en els esports de muntanya, ja sigui d'aventura o l'esquí".
D'aquesta manera, entre els expositors hi haurà empreses relacionades amb les estacions d'esquí, els esports d'aventura, el material esportiu, el turisme a la natura, la gastronomia, entre altres.
Ros ha afegit que "si encara no existís, aquesta fira s'hauria d'haver inventat i fet a Lleida per ser la porta dels Pirineus".
Una de les novetats serà que l'STM acollirà la 14a Fira del Llibre, Turisme i Esports de Muntanya.
El seu organitzador, Francesc Sanahuja, ha dit que té l'objectiu de transmetre tot el llegat esportiu, cultural i tècnic necessari per entendre i moure's per la muntanya.
Hi prendran part 8 editorials i llibreries de renom.
D'altres novetats de l'STM són les segones jornades tècniques 'Esport i Turisme en el Medi Ambient', activitat organitzada per Fira de Lleida, INEFC-Lleida i la Universitat de Lleida, que tindrà lloc el matí i la tarda del divendres 12 de febrer, amb la participació de Núria Picas.
Durant la jornada s'han programat ponències d'experts en diferents àrees que donaran a conèixer les novetats relatives a la salut, els esports a la natura, el turisme de muntanya o les tècniques d'entrenament.
També el dia 12 tindrà lloc el 2n Congrés de l'Associació Espanyola de Municipis de Muntanya, que debatrà sobre 'Oportunitats i reptes de la muntanya del futur'.
Quant a les activitats esportives, el dissabte 13 es desenvoluparà la Ciutat de Lleida-STM MTB Ultramarathon, una prova de BTT de 124 qulòmetres i 1.900 metres de desnivell positiu, que transcorre pel Segrià i les Garrigues, puntuable per a l'Open d'Espanya i la Copa Catalana Internacional d'aquesta disciplina.
El mateix dissabte a la tarda tindrà lloc la Cursa de la Boira STM Infantil, i el diumenge 14 al matí, la Cursa de la Boira Grifone STM i la Caminada Popular STM, amb un recorregut planer per la ciutat de Lleida de 10,54 quilòmetres.
En el marc del saló també s'han programat conferències professionals, un espai gastronòmic i el workshop STM Lleida, en què les agències especialitzades oferiran el producte relacionat amb els viatges d'estudiants, amb programes especials de natura, cultura i turisme actiu.
A més, els visitants podran gaudir d'un circuit de bicicletes BMX per a nens i adults, d'escalada, d'una tirolina i de demostracions de llançament d'esquers amb canyes de pesca.
També podran bussejar el dissabte i el diumenge en una piscina de 4.000 litres d'aigua.
Totes les persones que vinguin a al certamen tindran un 15% de descompte en les inscripcions a les rutes de Pedals de Foc, Pedals d'Occitània, Pedales de Cantabria, Bidasoako Pedalak, Enkarterriko Pedalak i Pedales de los Ports.

Response: Fira de Lleida acollirà entre el 12 i el 14 de febrer la 3a edició del Saló de l'Esport i Turisme de Muntanya. Enguany, el saló comptarà amb 70 expositors, un 14% més que l'edició del 2015, i s'espera que hi passin uns 10.000 visitants. S'hi portaran a terme 25 activitats paral·leles com jornades tècniques, conferències o presentacions de llibres.


Instruction: Fes un resum curt d'aquest text:

Context:
El president de C's, Albert Rivera, ha estat aquest dimarts a Catalunya per visitar el MWC.
I aprofitant la seva presència a Barcelona, el líder de Ciutadans ha carregat, en una atenció als mitjans, contra el PDeCAT, l'expresident Artur Mas, l'exconseller Francesc Homs, i el sobiranisme en general.
Així, Rivera ha assegurat que les darreres informacions sobre el cas del 3% i els testimonis que apunten a la cúpula de l'antiga CDC estan "demostrant" que el partit era "una banda organitzada" de cobrament de comissions a canvi d'obra pública, i que ara "utilitzen l'estelada per tapar la corrupció".
A més, davant el testimoni de l'exconseller Francesc Homs al Suprem per 9-N, Rivera creu que està quedant clar que va "prevaricar".
En aquest sentit, ha criticat l'actuar diputat del PDeCAT per voler "ser un heroi al carrer i després dir als tribunals que no sabia que la llei s'ha de complir".
Albert Rivera ha centrat aquest dilluns les seves crítiques en el PDeCAT.
Així, el líder de C's ha relacionat directament el pas de l'antiga CDC al sobiranisme amb els possibles casos de corrupció que el poden afectar.
"Molts intentaren fugir cap endavant.
Artur Mas es va convertir a l'independentisme amb la mateixa velocitat que arribaven els casos de corrupció a CDC.
I ara ens n'adonem que no era independentista, és que volia impunitat davant la justícia", ha sentenciat, tot afegint que les darreres informacions judicials sobre l'expresident de la Generalitat i els casos de CDC "estan demostrant que CDC és una banda organitzada del 3%".
"Té tresorers i gent de la confiança de Mas imputada, i utilitzen l'estelada per tapar la corrupció.
Però en democràcia ningú és impune i espero que la justícia s'apliqui", ha sentenciat.
Sense deslligar els casos judicials per possible corrupció del procediment del 9-N, Rivera ha demanat que espera de TV3 "la mateixa cobertura per als judicis del 3% que la que es va fer per al 9-N".
En aquest sentit, ha criticat també a l'exconseller i actual diputat del PDeCAT al Congrés, Francesc Homs, per la seva declaració al Tribunal Suprem.
Per a Rivera, la qüestió no gira al voltant de cap qüestió política o democràtica.
"Això és prevaricació i quan un prevarica, és igual que es digui Homs, Mas o Urdangarin.
A Homs el crida el Suprem per ser aforat i per haver prevaricat presumptament.
Els càrrecs públics no estem per sobre de la llei", ha insistit.
És per això que ha volgut demanar a Homs i "als càrrecs públics" implicats en casos com el 9-N o de presumpta corrupció que "en lloc de pressionar als jutges i fer grans escarafalls, compareguin i admetin el que saben".
"No val ser herois al carrer i després dir als tribunals que no sabia que la llei s'havia de complir", ha dit en clara referència a Francesc Homs, tot qüestionant que "sent conseller de la Presidència i portaveu del Govern, no sàpigues que s'havia de complir la llei".
Rivera ha fet aquestes declaracions a les portes del MWC, i ha aprofitat també per mostrar-se convençut que "si fos per Ada Colau, alcaldessa de Barcelona, aquesta fira ja hauria marxat" de la ciutat.
"Per sort, no només depèn d'ella.
Així que, front als que volen generar polítiques antisistema, nosaltres apostem per l'ocupació de qualitat i el trisme de qualitat com el MWC", ha afegit, tot apunt tant que espera que "les polítiques de la Generalitat i Ada Colau no evitin que el MWC continuï sent part de Barcelona" en el futur.
Avís al PP pel pacte d'investidura
D'altra banda, Rivera ha volgut llençar de nou un avís al PP perquè "s'apliqui" i acompleixi els punts del pacte d'investidura que va signar amb C's i que ara semblen estar en l'aire.
Per al líder de la formació liberal, C's "ha complert la seva part, va votar la investidura de Rajoy i ha impulsat les reformes al Congrés".
Ara, però, "toca al PP demostrar si compleix o si els espanyols constates que no és de fiar".
"Si Rajoy no compleix, é perquè el PP no té remei.
Però tampoc té majoria absoluta, així que qüestions com les reformes o la comissió d'investigació pel cas Bárcenas es farà amb el PP o sense el PP.
I si no vol complir ni treballar contra la corrupció, hi ha una majoria alternativa a la càmera", ha sentenciat.
Amb tot, ha remarcat que els moviments dels populars i l'actitud de Rajoy encara demostren que el PP "arrossega els peus i li costen els canvis, perquè és un partit conservador, immobilista i amb molta corrupció".

Response: Durant una visita al Mobile World Congress de Barcelona aquest dimarts, el president de Ciutadans, Albert Rivera, ha carregat contra el PDeCAT i ha qualificat l’antiga CDC de banda organitzada en referència a les darreres informacions sobre el cas del 3%. També ha criticat la declaració al Tribunal Suprem de l'exconseller Francesc Homs pel cas del 9-N.


Instruction: Fes un resum curt d'aquest text:

Context:
Els alcaldes de l'Alt Maresme i la Costa Brava Sud afectats pel pas del temporal Gloria i desbordament del riu Tordera –Blanes, Lloret, Tossa, Malgrat, Palafolls i Tordera– denuncien inacció de les administracions supramunicipals al territori.
"Els problemes no es resolen amb l'agilitat que el territori es mereix", ha lamentat l'alcalde de Blanes, Àngel Canosa, quan fa un mes del pas de la borrasca.
De fet, ara fa tot just una setmana que han començat els treballs per substituir el pont sobre el riu Tordera que connecta Malgrat i Blanes, i que no estarà enllestit almenys fins a final d'any.
Els problemes de mobilitat a la zona ja s'han començat a notar i els alcaldes asseguren que la situació s'agreujarà per Setmana Santa i a l'estiu.
Actualment, explica el primer tinent d'alcalde de Malgrat de Mar, Jofre Serret, més de 2.000 persones utilitzen els autobusos llançadora entre Blanes i Malgrat de Mar, en un moment de l'any on la mobilitat és "reduïda".
L'augment del nombre d'usuaris, diu, serà exponencial a l'abril i als mesos de juliol i agost.
"Si ara triguem 30 minuts per anar de Magrat a Blanes, no em vull imaginar com serà a l'estiu", assegura.
Serret afirma que la comunicació amb Rodalies i per carretera és "indispensable" per al sector turístic, així com per a les persones que treballen a una i altra banda del riu i per als estudiants que es desplacen entre municipis de la comarca, a Girona o a Barcelona.
I és que a banda del transport públic, també està "col·lapsada" la circulació viària per les carreteres que connectes actualment les dues bandes del riu, després de la trencadissa a la BV-6001.
L'alcalde de Tordera, Joan Carles García, diu que el problema ve agreujat pel Gloria, però té el seu origen en la manca d'inversió històrica en aquest territori.
"Reivindiquem allò que corre pressa, però no des de fa un mes, sinó des de fa molts anys.
El Glòria s'ha emportat els ponts, però el problema no és d'avui", ha etzibat.
També en aquest sentit s'ha pronunciat l'alcalde de Lloret, Jaume Dulsat, que considera "absolutament necessari" que les administracions supramunicipal donin resposta immediata als seus deures.
Dulsat avisa que en els pròxims mesos passaran per aquests municipis dos milions de turistes i exigeix celeritat per resoldre els problemes de comunicacions, així com per a la reparació de les façanes marítimes dels pobles costaners.
"No tenim previsió de quan rebrem les ajudes i els ajuntaments no esperarem", assegura.
També està preocupada per la situació que es pugui donar amb l'arribada del turisme l'alcaldessa de Tossa de Mar, Imma Colom: "Nosaltres ens hem arremangat, però no tenim cap resposta on ens diguin amb quina quantia pensen ajudar-nos".
Colom també lamenta la situació d'alguns concessionaris que no podran obrir el negoci per la situació de les platges.
"Prou de paraules, demanem fets.
Tenim un problema gravíssim, la temporada d'estiu és aquí i vivim del turisme.
Això no pot ser", ha exclamat l'alcaldessa.
L'alcalde de Blanes, Àngel Canosa es mostra també "insatisfet" per la gestió d'administracions com l'ACA o el govern de l'Estat: "Estan postergant la resolució de problemes, els terminis s'allarguen i les mesures no arriben".
Un altre dels sectors sobre els que s'ha posat el focus és la pagesia, greument afectada pel temporal.
La primera tinent d'alcalde de Palafolls, Susanna Pla, planteja un debat profund sobre la gestió de les lleres i reclama a totes les administracions que treballin per poder recuperar la producció d'horta d'aquest territori.
"La pagesia ha quedat tocada de mort i cal el suport d'administracions supramunicipals o no ens en sortirem", afegeix el tinent d'alcalde de Malgrat de Mar, Jofre Serret.
El representant malgratenc ha volgut també evidenciar la pluralitat de colors polítics en aquests ajuntaments i assegura que la denuncia "no va de territoris, de províncies, ni de comarques".
Va, diu, de "treballar conjuntament per fer front a una situació molt dura" per a diferents sectors econòmics.

Response: Un mes després del pas del temporal Glòria, els alcaldes de l'Alt Maresme i la Costa Brava Sud afectats critiquen la inacció de les administracions supramunicipals a l'hora de començar els treballs de reparació de les infraestructures danyades. Denuncien una manca d'inversió històrica i alerten que la situació de la mobilitat es podria agreujar de cara a Setmana Santa.


Instruction: Fes un resum curt d'aquest text:

Context:
El conseller d'Empresa i Coneixement, Jordi Baiget, ha anunciat que en els pròxims dies es reunirà amb el delegat del govern espanyol a Catalunya, Enric Millo, per ''exigir' que el govern espanyol ampliï els punts d'inspecció fronterera a Catalunya incloent un nou punt fronter al port de Palamós i que ampliï l'horari de servei de duanes a les 24 hores del dia els 7 dies a la setmana, una exigència llargament reivindicada pel Govern aquests últims anys.
Baiget ha explicat que les empreses exportadores necessiten del màxim de facilitats per poder ser el més competitives possibles en el mercat global.
Baiget ha fet aquesta reivindicació en el transcurs de la seva intervenció en els 'Dinars Cambra' que organitza la Cambra de Comerç de Barcelona.
En la seva intervenció, Baiget ha afirmat que ''el conflicte amb els estibadors s'hagués pogut estalviar si l'Estat hagués volgut escoltar la veu dels ports'' com el port de Barcelona i de Tarragona ''que no han estat consultats'' per part del Ministeri de Foment al llarg del conflicte, ha reblat el conseller davant uns 200 empresaris reunits a la Casa Llotja de Mar.
Baiget ha qualificat de ''coll d'ampolla'' el model de gestió que el govern espanyol manté amb els ports de l'Estat que amb les seves restriccions horàries d'atenció a les empreses exportadores i entrades de mercaderies el que fa és alentir les entrades o sortides de productes, béns i serveis als punts fronterers de l'estat espanyol.
Baiget ha explicat que el contingut de la trobada amb Millo, encara sense data concreta, versarà sobre aquesta reclamació de la gestió del conflicte amb els estibadors del port, dels horaris dels punts duaners i de la necessitat de trobar solucions a ''colls d'ampolla'' com la necessitat d'agilitzar el procediment per obtenir visats per a captar talent estranger i per a les seves famílies.
La conferència de Baiget davant els empresaris dels 'Dinars Cambra' portava per títol 'Tenim una economia productiva preparada per al futur?'.
El conseller ha afirmat que les empreses catalanes estaven preparades per respondre en aquest canvi i ha advertit que l'economia catalana no s'enfronta '' a una època de canvis sinó més aviat a un canvi d'època'' que requereix de la innovació, la formació i la internacionalització.
Baiget ha assegurat que l'economia catalana ha aconseguit sortir de la crisi però en els pròxims mesos el que cal és beneficiar al conjunt de la societat d'aquests canvis i per això ha reiterat la necessitat que el salari mínim interprofessional se situï en els 1.000 euros al mes.
Per tant, ha dit, ''els deures a curt termini passen per consolidar la recuperació i fer-la extensiva cada vegada a un major nombre de conciutadans''.
El conseller ha reconegut que en l'àmbit de la formació ocupacional i continua ''no es pot parlar d'un balanç molt positiu''.
És per això que el conseller ha anunciat que en les pròximes setmanes el Govern aprovarà una iniciativa que obligarà a ''recuperar'' el sobrant de les inversions financeres que el Departament d'Empresa fa en l'àmbit empresarial es destini amb la seva integritat a programes d'innovació empresarial.
Entre les mesures concretes que el conseller ha anunciat també ha afegit una modificació de la configuració del Consell Català de l'Empresa que haurà de passar a ser un òrgan consultiu permanent de concertació de les polítiques productives que es posi al servei del Pacte Nacional per a la Indústria.
En un acte organitzat per la Cambra de Comerç de Barcelona i amb presència de representants de les cambres de comerç de Catalunya, Baiget també s'ha referit a la tramitació de la llei de Cambres i ha assegurat que des del mes de novembre que es va aprovar la memòria preliminar el Govern ha estat negociant ''i anem en la bona direcció'' ha assegurat, sense concretar cap calendari concret més que afirmar que el 2017 serà l'any de la nova llei de Cambres.

Response: En un “Dinar Cambra” amb la Cambra de Comerç de Barcelona, el conseller d’Empresa i Coneixement, Jordi Baiget, ha explicat que properament es reunirà amb Enric Millo, delegat del Govern espanyol a Catalunya, per exigir que s’afegeixi un punt fronter al port de Palamós i s’ampliï l’horari del servei de duanes per facilitar la tramitació de les empreses exportadores.


Instruction: Fes un resum curt d'aquest text:

Context:
La fiscal del Tribunal Suprem que ha presentat el recurs pel 'cas Nóos', María Ángeles Garrido, ha retret aquest dimecres als governs valencià i balear del PP que adjudiquessin projectes esportius i turístics a l'organització d'Iñaki Urdangarin de forma "arbitrària" i sense concurs públic.
No obstant, ha assenyalat a l'exduc de Palma i al seu exsoci, Diego Torres, que instiguessin la prevaricació d'alts càrrecs públics.
Durant la vista oral per presentar els recursos de cassació, les defenses han demanat l'absolució i els advocats dels exducs de Palma i de Torres han al·legat que han estat condemnats sense proves i se'ls ha perjudicat socialment i pels mitjans de comunicació.
El Suprem haurà de deliberar sobre els diversos recursos, inclosa la petició de la fiscalia d'incrementar la pena de presó de sis anys i tres mesos a 14 anys i mig per a Urdangarin.
També es veuran els recursos de l'acusació popular Manos Limpias, l'Advocacia de l'estat, el govern balear, i les defenses del propi Urdangarin, el seu exsoci Diego Torres i l'expresident balear Jaume Matas.
La infanta Cristina i la dona de Torres, entre altres, es van conformar amb la sentència.
El ministeri públic, que havia demanat al final del judici 19 anys de presó, no està d'acord amb la sentència de l'Audiència de Palma i demana un augment considerable de penes, per tenir en compte menys atenuants i considerar més greus alguns dels delictes.
Igualment, també demana un increment de pena per a Diego Torres, condemnat a vuit anys i mig de presó.
També demana incrementar la pena de presó contra l'expresident balear Jaume Matas, de 3 anys i 8 mesos a 4 anys.
Per últim, demana la inhabilitació de tres alts càrrecs valencians per prevaricació en l'organització d'esdeveniments a la capital valenciana, càrrecs que van quedar absolts per l'Audiència de Palma.
En la seva intervenció, la fiscal Garrido ha culpat Urdangarin i Torres de corrompre alts càrrecs per aconseguir signar convenis amb les administracions per organitzar grans esdeveniments turístics i esportius, sense passar per cap concurs públic ni cap control detallat de les despeses.
Per això, ha recordat que les administracions públiques no tenen llibertat absoluta per adjudicar i gastar el que es vulgui, sinó que s'han de justificar la necessitat, l'elecció de l'adjudicatari i les despeses per tal de garantir l'interès públic.
L'advocada de l'estat ha demanat també un increment de les penes, i ha augmentat en 71.000 euros els imports defraudats a Hisenda per part dels dos principals acusats.
Això també faria incrementar la responsabilitat civil solidària de les seves esposes, que han de pagar, segons l'Audiència de Palma, la meitat del defraudat per haver-se'n lucrat.
Per la seva banda, l'advocada del govern balear ha reclamat que Torres i Urdangarin retornin els 2,2 milions d'euros gastats en dos grans esdeveniments, perquè no tenien interès públic.
L'advocat de la Generalitat Valenciana també ha reclamat perjudicis patrimonials.
L'advocat de Manos Limpias ha recordat les dificultats per presentar el recurs, després de la renúncia de l'anterior lletrada, Virginia López Negrete, i de l'empresonament del secretari general del sindicat ultra, Miguel Bernad, per suposada extorsió.
Segons l'acusació popular, hi havia prou proves per portar a judici la Infanta Cristina, i per això ha rebutjat la condemna en costes que li va imposar l'Audiència per suposada temeritat processal.
Després d'una pausa ha estat el torn de les defenses.
L'advocat d'Urdangarin, Mario Pascual Vives, ha dit que si s'admet alguna altra retenció de l'IVA en algunes factures, l'import suposadament defraudat ja no arribaria a ser delictiu.
També ha assegurat que la Fundació Illesport no era una entitat pública i per tant no es va poder cometre cap delicte contra l'administració.
En tot cas, ha demanat als magistrats l'absolució del seu client, tot i haver estat ja condemnat "per una part de la societat i dels mitjans de comunicació".
L'advocat de Torres, Manuel González Peeters, ha al·legat que abans del judici a Palma es van acceptar les factures presentades per justificar les despeses, i per tant el judici no s'hagués hagut de celebrar, perquè no hi ha delicte fiscal.
Per la seva banda, l'advocat de la infanta Cristina, Pau Molins, ha demanat la condemna en costes a Manos Limpias, per temeritat processal en demanar vuit anys de presó per col·laboració en frau fiscal.
Segons ell, el sindicat ultra només va mantenir l'acusació per fer "dany mediàtic" a la cunyada del rei i per "interessos espuris" i "promocionar-se o fins i tot lucrar-se".
Així, ha recordat que abans del judici va retirar un informe pericial que era l'única prova contra la Infanta.
Per últim, els advocats dels alts càrrecs valencians, Luis Lobón, Jorge Vela i Elisa Maldonado, han al·legat que l'empresa que gestionava la Ciutat de les Arts i les Ciències no era pública i per tant no havia de seguir els procediments administratius.

Response: El Tribunal Suprem haurà de decidir sobre diferents recursos en el cas Nóos. La Fiscalia demana més anys de presó per a Iñaki Urdangarín, Diego Torres i l’expresident balear Jaume Matas. La fiscal retreu que els Governs valencià i balear (del PP) adjudiquessin projectes sense concurs públic i arbitràriament a la fundació d’Urdangarin i això instigués la prevaricació.


Instruction: Fes un resum curt d'aquest text:

Context:
Cua per inscriure's a l'atur a l'oficina de l'Anoia del Servei d'Ocupació de Catalunya.
Foto: Bernat Ferrer.
El nombre d'inscrits al Servei d'Ocupació de Catalunya (SOC) aquest mes de gener ha estat de 633.210 desocupats, cosa que suposa un augment de 18.966 persones més que al desembre, un 3,09% més en termes intermensuals, segons el ministeri espanyol d'Ocupació i Seguretat Social.
En relació amb el gener de l'any passat, l'increment d'aturats ha estat de 43.587 persones, un 7,39%.
Tot amb tot, l'increment de l'atur registrat a Catalunya aquest gener ha estat el menys intens que s'ha produït aquests últims quatre anys de crisi econòmica, cosa que suposa una eventual desacceleració en la tendència de l'augment de la desocupació.
Al conjunt de l'Estat, l'atur suma 4.599.829 persones, amb 177.470 aturats més, un 4,01% més, un punt més que a Catalunya.
La intensitat de l'augment de l'atur aquest gener, en termes intermensuals, és la més baixa d'aquests últims quatre anys de crisi econòmica i recessió de l'economia espanyola i catalana.
El gener de l'any passat, l'augment dels aturats en relació amb el desembre del 2010 va ser de 27.250 persones, un 4,8% en termes percentuals.
El gener del 2010 en relació amb el desembre del 2009, l'augment dels aturats va ser de 22.122 persones, el 3,9%.
El gener del 2009, en plena crisi econòmica, l'atur va pujar 32.525 persones, el 7,6% i per últim, el gener del 2008, tot i que l'increment de l'atur en xifres absolutes va ser menor que aquest gener, 17.108 aturats més, en xifres percentuals l'increment va ser del 6,4%, el doble del percentatge d'aquest mes de gener.
L'atur a Catalunya puja menys que a l'Estat
En relació amb l'Estat espanyol, l'augment de l'atur a Catalunya també ha estat d'una menor intensitat.
A l'Estat, les llistes de l'atur van tancar el gener amb 4.599.829 persones, cosa que suposa un augment de 177.470 persones, un 4,01% més en termes percentuals, un punt més per sobre que l'increment que ha acumulat l'atur de Catalunya.
En relació amb el gener de l'any passat, el nombre d'aturats a l'Estat ha augmentat 368.826 persones, el 8,72% més, també més d'un punt per sobre de l'increment que s'ha produït a Catalunya.
El sector Serveis continua liderant la destrucció d'ocupació
Els sector Serveis continua sent on més ocupació es destrueix, passant per davant de la Indústria i la Construcció.
Malgrat tot, però, el sector registra també en aquest cas una certa frenada en l'augment del nombre d'aturats.
Dels prop de 19.000 nous aturats que es van registrar el gener, fins a 14.441 corresponen al sector Serveis, això és un increment del 3,8% respecte el mes de desembre, 2,1 punts menys del creixement que el sector va registrar el gener de l'any passat que era del 5,9%.
El total de desocupats del sector assoleix la xifra de 389.976 desocupats, sent el sector amb més atur en nombres absoluts.
Per darrera dels Serveis però a gran distància hi ha el sector de la Construcció el passat gener va incorporar 1.628 nous aturats, situant el nombre total de desocupats en 103.247 persones.
El creixement registrat és un 1,6% més respecte el desembre, pràcticament la meitat del ascens que es registrava el gener del 2011 (3,4%).
Es consolida així un cert estancament de l'atur en el sector que va ser el primer en notar els efectes de la crisi econòmica.
En xifres absolutes similars hi ha el sector de la Indústria, que al gener passat va acumular 96.622 aturats, són 2.105 més que el gener, un 2,2%.
En percentatge, aquí l'atur augmenta en la mateixa tendència que ho va fer un any enrere.
També el passat mes de gener es van incorporar a les llistes d'aturats 160 treballadors procedents del sector de l'Agricultura, el que representa un augment mensual de l'1,4%.
També en aquest cas, l'any passat l'augment registrat era major, del 2,2%.
En total, el sector acumula 11.652 aturats.
Finalment, també augmenta un 2% mensual el col·lectiu d'aturats sense ocupació anterior.
El passat gener s'hi van sumar 632 persones, això és un 2% més que el desembre.
En total hi ha en aquest grup d'aturats de llarga durada fins a 31.713 desocupats.

Response: A Catalunya, l’atur registra una lleu desacceleració en relació als darrers tres anys de crisi econòmica, segons dades del ministeri d’Ocupació i Seguretat Social. Ara mateix hi ha 633.210 catalans a l’atur. També ha estat menor el percentatge d’aturats en relació amb Espanya. El sector Serveis és el que més treballadors perd, per davant d’Indústria i Construcció.


Instruction: Fes-me un resum curt del text següent:

Context:
El sindicat Metges de Catalunya ha convocat vaga a l'atenció primària de l'Institut Català de la Salut (ICS) pels dies 13, 14, 15 i 16 d'octubre per "salvar i evitar el desmantellament del primer nivell assistencial", segons ha anunciat aquest dissabte en una roda de premsa.
El president del Sector Primària ICS de Metges de Catalunya, Javier O'Farrill, ha assegurat que és "la vaga de la desesperació" provocada per "la ineptitud del departament de la Consellera, del CatSalut i l'ICS".
O'Farrill ha fet una crida a l'ICS a "asseure's a negociar de veritat" per evitar la protesta.
El sindicat ha criticat la "deixadesa" de l'administració amb l'atenció primària i ha admès ser "conscient" de l'impacte de la vaga en plena pandèmia.
"Volem qualitat a l'atenció primària", ha dit O'Farrill, criticant que ara s'està atenent a la població com si fossin "bestiar".
"La vaga és el resultat de la desídia dels gestors polítics en la política sanitària d'aquest país", ha afegit.
"Som conscients del moment que vivim, però ara estem treballant amb serveis mínims", ha lamentat O'Farrill.
"La població té la sensació que el metge de primària no està visitant, i estem atenent un 20% més d'activitat que abans de la pandèmia.
Ningú ens escolta, i estem entre l'espasa i la paret", ha lamentat.
La doctora Elena Bartolozzi, també de Metges de Catalunya, ha dit que la vaga es convoca precisament perquè els facultatius no poden atendre com voldrien a la ciutadania.
"Estem desesperats per fer el que ens toca, i no podem.
No estem atenent bé a la població, i com a metges estem molt frustrats", ha remarcat.
La vaga, que convoca el sindicat majoritari al sector, fa una crida als 5.900 facultatius, com metges de família, pediatres, odontòlegs, ginecòlegs o radiòlegs d'atenció primària de l'Institut Català de la Salut (ICS).
En la roda de premsa, O'Farrill ha criticat que en els últims anys l'atenció primària ha perdut 1.000 facultatius i ha lamentat que la consellera de Salut, Alba Vergés, digués al parlament que s'està "molt bé" en professionals.
"Estem parlant del col·lapse del sistema", ha afegit el metge.
"El departament no explica que no té la capacitat d'atendre la població, però nosaltres ho assenyalem", afegim.
"La població està buscant l'alternativa de la privada, i no ho suportem", ha lamentat O'Farrill, que ha apuntat que un 25%-30% de pacients demanen receptes o consultes de proves fetes a la privada.
"Creix exponencialment el nombre de pacients que se'n van a la privada", ha afegit.
A més, des del sindicat adverteixen que Catalunya està perdent metges a la primària perquè les condicions laborals no són competitives en comparació amb altres comunitats autònomes, on cobren millor.
Per això, demanen entre d'altres un complement per exclusivitat amb l'ICS.
"Si els facultatius marxen i se senten maltractats per unes condicions laborals nefastes, i a sobre, són pitjors pagats, no es voldran quedar mai", ha remarcat Bartolozzi.
Les reivindicacions
Metge de Catalunya ha volgut estendre la mà a l'ICS per negociar i evitar la vaga, però ha presentat una llista de reivindicacions, de caire laboral i retributiu, que considera que s'han d'atendre per frenar el "col·lapse" a l'atenció primària.
Entre d'altres mesures, demanen recuperar el miler de facultatius perduts en els últims deu anys per culpa de les retallades i "incrementar la plantilla en termes absoluts per donar resposta a les necessitats generades per la pandèmia de la covid-19".
Entre d'altres, els metges d'atenció primària es queixen d'haver de gestionar "burocràcia", com baixes laborals per persones sanes que s'han de confinar, que els resten hores de feina per atendre pacients.
A més, demanen blindar la distribució de la jornada laboral de personal facultatiu d'atenció primària, garantint que un terç del temps sigui per formació, organització i coordinació assistencial, i "reajustar i garantir els temps de visita de referència segon el context sanitari", consensuant-lo amb els metges.
Pel que fa als sous, i per captar "nou talent mèdic i aturar la fuita de facultatius a altres comunitats o a l'estranger", Metges de Catalunya reclama incrementar les retribucions fixes per recuperar la pèrdua salarial des del 2010, convertir la retribució variable per objectius en salari fix, com passa en altres comunitats, i augmentar l'import del complement d'exclusivitat de l'ICS per afavorir que el talent es quedi en la sanitat pública.
També es planteja modificar els criteris per assolir nivells de carrera professional adaptant-los a l'atenció primària, retornar els tres dies d'assumptes propis al personal facultatiu retallats per la crisi, garantir la lliurança efectiva postguàrdia i fer efectiva l'exempció voluntària de les guàrdies al personal de més de 50 anys.
Si per necessitats de servei calen professionals, demanen que es fixi un complement retributiu d'expertesa.
Així mateix, consideren que s'ha d'augmentar el preu/hora per les guàrdies, tant en presència física com localitzada, i afegir-hi plusos de nocturnitat i festius.

Response: El sindicat Metges de Catalunya convoca una vaga d’atenció primària entre el 13 i el 16 d’octubre, malgrat la situació de pandèmia. Els metges estan desesperats, atenen un 20% més de pacients i reclamen un servei de qualitat. Asseguren que cal revertir les retallades, augmentar la plantilla i millorar les condicions i retribucions del sector. Critiquen la mala gestió de l’ICS.


Instruction: Fes-me un resum curt del text següent:

Context:
El president del Parlament de Catalunya, Roger Torrent, i el diputat i regidor de l'Ajuntament de Barcelona per ERC Ernest Maragall, han presentat una querella contra l'exdirector del servei d'intel·ligència espanyol (CNI), Félix Sánz Roldán, i contra l'empresa israeliana propietària del programa informàtic Pegasus, NSO Group, per l'escàndol de l'espionatge als seus telèfons mòbils durant la primavera del 2019.
En concret, la querella a la qual ha tingut accés l'ACN, considera que els querellats poden ser autors de delictes d'intrusió no autoritzada en equips informàtics, intercepció il·legal de comunicacions, espionatge informàtic i producció i adquisició per a l'ús d''spyware'.
El text fa un resum dels fets que es denuncien on es recorda que la primavera del 2019 l'empresa Whatsapp va detectar que s'havia aprofitat una vulnerabilitat del seu software per "dirigir un atac informàtic" contra objectius "prèviament seleccionats pels atacants".
Dues de les víctimes de l'atac, segons la querella, van ser Torrent i Maragall, al costat d'activistes pels drets civils, periodistes, advocats, diplomàtics i polítics d'arreu del món.
L'atac consistia en infectar els seus telèfons mòbils amb el programa Pegasus de l'empresa NSO, una eina que "només es ven a organismes governamentals" i que, en el cas d'Espanya, "ha estat servida presumptament al CNI i utilitzada durant el mandat de Sanz".
Segons la querella, "la forma d'infecció subreptícia" ni estava "autoritzada" per cap jutge "ni podia estar-ho d'acord amb la llei espanyola".
A més, el text afirma que la infecció va permetre "interceptar totes les comunicacions" de Torrent i Maragall i "monitoritzar" els seus telèfons "amb funcions de control absolut", que inclou el "robatori d'informació i dades, control de càmera i micròfon, control de geoposicionament, etc.".
Segons els querellants, Whatsapp va poder detectar l'atac perquè els autors van utilitzar "fraudulentament" la seva infraestructura de servidors, de tal forma que la companyia de missatgeria "va poder analitzar posteriorment els logs de tràfic" i va poder identificar els números de telèfon als quals els atacs anaven destinats.
Entre aquests números de telèfon, afirma el text de la querella, "es van identificar" els de Torrent i Maragall.
Whatsapp els ho va comunicar directament.
D'altra banda, els querellants afirmen que Pegasus és una "ciberarma d'espionatge d'extrema sofisticació i funcionalitats" que "violen els drets a la intimitat, a la protecció de dades i al secret de les comunicacions".
És per això que, afegeixen, està qualificada "de forma anàloga a l'armament convencional" en la legislació d'exportacions israeliana i en queda registre d'exportació, controlat pel Ministeri de Defensa israelià.
El seu funcionament "permet un control que desborda qualsevol monitorització prevista en la llei espanyola", sense necessitat de col·laboració tècnica dels proveïdors de serveis digitals o empreses de telefonia i "sense respectar ni els principis ni la regulació" previstos a la Llei d'Enjudiciament Criminal.
També afirma que els experts de l'organització Citizen Lab, adscrita a la Universitat de Toronto, al Canadà, i especialitzada en la investigació d'amenaces digitals a la societat civil, "han pogut determinar" la "veracitat" d'aquesta informació, la "certesa" dels atacs duts a terme i la "condició d'objectiu" dels terminals de Torrent i Maragall.
Afegeix, a més, que les fonts que apunta 'El País', diari que va fer públic el presumpte cas d'espionatge, "situarien" aquest fet "dins una línia d'actuació del CNI enquadrada en el que es denomina Unidad de Defensa de los Principios Constitucionales i que es dirigiria contra polítics independentistes".
En aquest sentit, el text de la querella afirma que "el perfil dels ciutadans víctima d'espionatge" apunta a "l'existència d'un mòbil d'espionatge polític vinculat als serveis d'intel·ligència estatals", si es té en compte que "no hi ha elements per pensar que NSO serveixi els seus productes a altres
organismes que no siguin d'intel·ligència o policials".
De fet, a la querella Torrent i Maragall recorden que un exempleat d'NSO "ha identificat" l'Estat espanyol com a client de l'empresa des de l'any 2015, "i més concretament al CNI".

Response: Roger Torrent i Ernest Maragall es querellen contra Félix Sanz Roldán (exdirector del servei d’intel·ligència espanyol) i NSO Group (empresa propietària del programa Pegasus) per delictes d’intrusió, intercepció il·legal de comunicacions i espionatge informàtic. Van rebre un avís de Whatsapp, que va detectar un ús fraudulent dels seus servidors. Citizen Lab confirma tota la informació de l’atac contra activistes independentistes.


Instruction: Fes-me un resum curt del text següent:

Context:
Conscienciar als ciutadans que no poden votar el pròxim 1-O de la repercussió del referèndum i mobilitzar-los per animar als indecisos a què vagin a les urnes, sigui quin sigui el seu vot.
Aquest és l'objectiu de la campanya 'Vota per mi/Vota por mi', impulsada per tres entitats de la societat civil catalana: el Centre Internacional Escarré per a les Minories Ètniques i Nacionals (CIEMEN), Gent de la Terra, (una de les històriques associacions impulsores de la Mostra d'Entitats dels Països Catalans), i 'Sí, amb Nosaltres', plataforma ciutadana que agrupa persones d'origen estranger favorables al dret a decidir.
Un dels principals mitjans de difusió del 'Vota per mi/Vota por mi' serà a través de les xarxes socials (amb l'etiqueta #votaxmi), on ciutadans de diverses nacionalitats i residents a Catalunya explicaran breument en un vídeo la seva situació i animaran a la participació el pròxim 1 d'Octubre.
També es farà un acte central de la campanya el 13 de setembre a la seu del CIEMEN.
Segons els organitzadors, el 'Vota per mi/Vota por mi' (#votaxmi) vol interpel·lar a tots aquells ciutadans residents a Catalunya que no poden participar al referèndum per no tenir la nacionalitat espanyola però que els mou la inquietud democràtica i la rellevància del que pot passar després de l'1-O.
Però també es fa una crida als qui provenen de la resta de l'estat espanyol que tenen en consideració el procés català com una "oportunitat" per redefinir la realitat social i política d'Espanya.
El president del CIEMEN, David Minoves, ha fet referència a un procés democràtic que pot esdevenir "la millor garantia per poder replantejar 'el règim del 78' i construir una veritable democràcia real".
En aquest sentit, ha raonat que, amb motiu de l'1-O es pot "obrir la porta" perquè debati sobre un nou model d'Estat –sigui monarquia o república-, reconsiderar la situació del País Basc o Galícia o esperonar a una reforma efectiva de l'actual Constitució.
"Els pot ser beneficiós"; ha indicat Minoves en referència als ciutadans espanyols.
Entre els testimonis que prenen part de la campanya, hi ha el d'Anna Pascual, del País Valencià, qui ha assegurat que "el futur de Catalunya ens afecta per identitat catalana i per cultura germana".
Sobre el referèndum, assegura que "és la oportunitat d'exercir una ruptura democràtica".
"Esperem que algun dia tinguem l'opció de poder fer construcció nacional des de la base", ha sentenciat, elogiant la "fermesa admirable" del poble català.
Per la seva banda, la ciutadana nord-americana Liz Castro ha parlat de la "ironia" que suposa no poder votar l'1-O però sí poder fer-ho "a 5.000 quilòmetres de distància".
Castro, que havia optat a presidir l'Assemblea Nacional Catalana (ANC), considera que el concepte de ciutadania és antiquat, "propi del segle XIX".
Per contra, apunta que la via que es va traçant a l'entorn l'1 "és una prova de democràcia revolucionària".
I és que els promotors del #votaxmi insisteixen que el que passi 1-O repercutirà a totes aquelles persones que des d'arreu del món "creuen en la democràcia", en un "referèndum legítim" i que "el procés català és obert i acollidor", desmarcant-se dels moviments xenòfobs que van emergint a altres països, i refermant el caràcter "acollidor" del poble català.
Amina Hussein, ciutadana kurda, lamenta que, novament, hagi d'exercir "d'espectadora" dels processos socio-polítics, no només del seu lloc d'origen, sinó també del país que l'ha acollit.
Ha explicat que es decantaria pel 'Sí' si pogués votar perquè "tant Catalunya com el poble kurd mereixen un estat propi".
Tanmateix, els promotors insisteixen que la campanya no està concebuda per orientar el sentit del vot, sinó perquè una alta participació legitimi la celebració del referèndum.
Un vídeo promocional en català, castellà i anglès, amb la veu del l'actor Pep Cruz, així com la distribució dels fullets, seran alguns dels elements de la campanya.
Però l'acció de les xarxes socials serà vital per promoure la iniciativa, en la que es convida als destinataris a fer vídeos curts explicant les seves circumstàncies i animant a la gent a anar a votar.
'Vota per mi/Vota por mi' (#votaxmi) comptarà, a més, amb un acte central que tindrà lloc a la seu del CIEMEN el pròxim 13 de setembre.

Response: Tres entitats civils, CIEMEN, Gent de la Terra i Sí, amb nosaltres, organitzen una campanya perquè la gent que no pot votar a Catalunya incentivi la participació en l’1-O, sota l’etiqueta #votaxmi. Formen part de la campanya un vídeo promocional, fullets i vídeos curts on ciutadans sense dret a vot animen els residents a anar a votar.


Instruction: Fes-me un resum curt del text següent:

Context:
Els traços d’un llapis en ocasions poden convertir-se en bales, sobretot si surten de la mà d’un humorista gràfic.
Les vinyetes còmiques han esdevingut una escletxa d’evasió per la crítica i la sàtira al llarg de diverses dècades, especialment en els moments de més repressió, com els règims autoritaris i dictadures.
I a Catalunya, quin humor es fa?
Existeix un estil d’humorisme gràfic català?
Ja des dels seus inicis, les caricatures i les tires còmiques van aparèixer en les revistes catalanes de 1841 per criticar la política econòmica de l’aleshores regent, el General Espartero, o per mofar-se del germà de Napoleó, Josep I Bonaparte, conegut com a Pepe Botella.
Des de llavors, alguns acudits han escrit part de la història de Catalunya.
Un dels més simbòlics és el que publicà Joan Garcia Junceda a la revista ¡Cu-cut! l’any 1905, en plena Restauració, que desencadenà l’assalt militar a la redacció de la revista i de La Veu de Catalunya.
No obstant això, els acudits no es van fer un lloc entre les pàgines de la premsa diària catalana fins l’any 1923, quan la llibertat va quedar lligada de mans i peus per la dictadura de Primo de Rivera i es va voler anar més enllà de les lletres impreses.
Un cop entrats al segle XXI, l’humor gràfic tampoc ha escapat de protagonitzar episodis punyents de ressò internacional com l’atac terrorista a París contra la revista Charlie Hebdo.
Les caricatures i acudits van tornar a ser el punt de mira i font de debat de l’opinió pública sobre el servei i els límits la llibertat d’expressió en la sàtira i l’humor.
Segons Miquel Ferreres, humorista gràfic d’El Periódico, els principis del propi humorista han de marcar els límits, per això Ferreres admet que hi ha coses en certes revistes que personalment no faria mai.
“L’humor de Charlie Hebdo ha estat percebut per la gent musulmana no violenta com una agressió cap a ells, cap a la gent que està entre dos focs, que treballa a occident però és fidel a la seva religió” afirma el dibuixant d’El Periódico, “posar tots els musulmans dins el mateix sac, deixar-los tots de fanàtics i d’idiotes pot convertir-se en un mal servei de l’humorisme”.
Comptat i debatut, però, podem dir que hi ha un humorisme gràfic català?
Sembla que sí que hi ha algunes característiques compartides.
En Toni Batllori i en Miquel Ferreres coincideixen a endevinar una certa contenció en l’estil, la forma i en el tracte com un tret propi de la majoria d’humoristes catalans en contraposició a l’ús d’una estètica que tendeix al grotesc.
Tanmateix, és impossible d’establir una generalització en aquests termes.
Per altra banda, el diari Ara ha optat per una via trencadora amb el seu espai De fit a fit de Jordi Duró.
Segons el propi Duró, no es considera un humorista sinó un dissenyador gràfic que utilitza totes les eines del disseny, des del collage fins al dibuix, per expressar l’opinió sobre un tema sense que la finalitat sigui sempre l’humor.
“Segueixo el mateix procés que en una portada de llibre o qualsevol altre projecte de comunicació” afirma Duró.
Tot i haver abandonat el llapis i la tinta xinesa, les idees plasmades a la pantalla de l’ordinador estan inspirades en els mateixos referents que els altres humoristes gràfics catalans, models com en Cesc o en Perich.
Al seu torn, Jaume Guillamet, Catedràtic de la Universitat Pompeu Fabra i expert en història de la premsa, situa la clau en el marc de referència: “Tot el que és producció intel·lectual té un marc mental i teòric i de referències sociològiques molt clares.
Si dibuixes per diaris de Barcelona és diferent que si dibuixes per diaris que es llegeixen a Madrid”.
I recorda, a tall d’exemple, un acudit de Chumy Chumez, l’humorista d’origen donostiarra establert a Madrid des de ben aviat i fins a la seva mort el 2003.
A la vinyeta un terratinent ensenya la meseta castellana al seu fill i li diu “hijo mío, un día todo esto será tuyo”.
Explica Guillamet que a Catalunya aquest acudit “no té sentit” perquè tradicionalment la propietat de la terra ha estat diferent i no existeixen els latifundis.
Així doncs, independentment de la llengua de les bafarades, els referents socials, culturals i polítics tracen els límits de l’humor gràfic català.

Response: Els humoristes gràfics Miquel Ferreres, Toni Batllori i Jordi Duró reflexionen sobre l’humor gràfic català i internacional per expressar crítica i sàtira. Per exemple, Ferreres comenta l’humor de Charlie Hebdo en relació amb els límits. Batllori i Ferreres troben una contenció en l’estil humorístic català. I Duro treballa amb totes les eines del disseny per expressar una opinió, no sempre humorística.


Instruction: Fes-me un resum curt del text següent:

Context:
Gairebé set mesos després de veure com agents de policia, equipats amb armes llargues, entraven al seu domicili per a detenir-los, Tamara Carrasco i Adrià Carrasco han rebut la notícia que l’Audiència espanyola, a petició de la fiscalia, deixa d’investigar-los pels delictes de terrorisme, rebel·lió i sedició.
La causa s’envia ara als jutjats ordinaris, que podrà investigar-los per desordres públics, el pas previ a l’arxivament del cas, segons que han explicat els seus advocats a VilaWeb.
La notícia d’ahir va ser rebuda amb una alegria continguda a Viladecans i a Brussel·les, on viuen els dos activistes.
A Tamara Carrasco el jutge li havia aplicat unes mesures cautelars dures, com ara la prohibició de sortir del seu municipi, tret d’anar a Barcelona a treballar.
Tanmateix, ja no hi anava, perquè estava de baixa per la pressió soferta durant aquests darrers mesos.
Aquest malson comença a esvair-se: ‘Ara mateix té una combinació d’alegria i dolor.
I de pensar que li han robat set mesos de vida’, deia el seu advocat Benet Salellas.
Tamara Carrasco: ‘La meva presó és de vint quilòmetres quadrats’
Les mesures cautelars contra Tamara Carrasco no han estat retirades, tot i que el jutge de l’Audiència espanyola hauria pogut fer-ho constar en la interlocutòria dictada ahir.
Salellas creu que si no ho ha fet és perquè no volia evidenciar que aquesta investigació no tenia fonament, i per això demana que sigui un jutjat ordinari que investigui si els dos joves van cometre un possible delicte de desordres públics.
Així doncs, Tamara Carrasco haurà d’esperar que la causa arribi a Catalunya ‘durant les setmanes vinents’ i llavors podrà demanar la retirada de les mesures, una petició que és pràcticament segur que li serà concedida, perquè no és comú que se’n demanin per aquest delicte.
Salellas va més enllà i creu que la causa serà arxivada perquè els desordres públics exigeixen danys al mobiliari urbà o bé a agents de l’autoritat.
‘Com que no va passar res d’això, creiem que arxivaran la denúncia.’
‘No ens perdonen pas la vida’
L’horitzó d’Adrià Carrasco, membre del CDR d’Esplugues de Llobregat, és diferent.
Sobretot perquè ell no va ser detingut i va poder escapar-se de la policia i, en acabat, exiliar-se a Bèlgica.
Va mantenir-se amagat tres mesos, fins que no va anunciar que s’havia exiliat.
L’estat espanyol va dictar una ordre de crida i cerca, que encara és vigent.
Per això diu que no pensa pas a tornar a Catalunya immediatament, malgrat la decisió de l’Audiència espanyola de deixar d’investigar-lo per terrorisme i per rebel·lió.
En declaracions ahir a la premsa des de Brussel·les, va dir que, ‘evidentment’, la primera condició per a tornar seria que es retirés l’ordre de crida i cerca.
Per a ell, que es descarti el delicte de terrorisme és un pas, però el seu objectiu és l’absolució total.
‘No ens perdonen pas la vida, el mal ja és fet.’
L’advocat d’Adrià Carrasco, Gonzalo Boye, explicava ahir a VilaWeb que hauran d’estudiar bé el cas abans de decidir si torna o no.
Ho deia sense tenir encara tota la informació de l’Audiència, perquè li han denegat constantment l’accés a la causa: ‘No em deixen accedir a la causa perquè diuen que l’Adrià és un pròfug de la justícia, tot i que els dic que viu i treballa a Bèlgica, i que poden interrogar-lo si volen.’
Boye, que també coordina les defenses dels polítics exiliats, diu que aquest moment, tard o d’hora, havia d’arribar, perquè el relat construït per la policia no tenia cap fonament.
Tots dos han sofert un calvari que, ben probablement, podria acabar amb la causa dissolta perquè no hi va haver cap fet delictiu.
Això pot originar una denúncia en què tots dos, a més, poden reclamar danys contra l’administració de justícia.
Tanmateix, les dues defenses asseguren que ni hi han pensat.
‘En la causa hi ha un component psicològic i personal, perquè la Tamara, l’Adrià, i les seves famílies i entorns, han patit molt durant aquests mesos.
Per tant, ja veurem què fem’, diu Salellas.

Response: Tamara Carrasco i Adrià Carrasco deixen d’estar investigats per terrorisme, rebel·lió i sedició per part de l’Audiència espanyola, a petició de la fiscalia. Un jutjat ordinari determinarà si van cometre desordres públics. Adrià Carrasco no tornarà de l’exili fins que no retirin l’ordre de crida i cerca a l’Estat espanyol. En les properes setmanes Tamara Carrasco podrà sortir del municipi.


Instruction: Fes-me un resum curt del text següent:

Context:
Dues treballadores de l'escorxador Esfosa de Vic han denunciat un encarregat de la neteja de l'empresa CGT Plus que treballa a les instal·lacions per assetjament sexual i amenaces.
Una de les víctimes ha explicat que ha tardat quatre anys a fer-ho públic però que ha arribat l'hora de dir "prou" i ha animat a altres dones que estan en una situació similar a denunciar-ho.
"Tenim dret a anar a treballar segures i sense por", ha subratllat durant un acte acompanyada del sindicat Càrnies en Lluita i altres col·lectius.
També han agraït el suport de les dues empreses, Esfosa i CGT Plus, per haver activat el protocol i iniciat un expedient.
El denunciat, que porta més de vint anys a l'empresa, ha estat apartat del seu lloc de forma temporal.
Les dues treballadores van denunciar l'encarregat del torn de nit de l'empresa de neteja CGT Plus als Mossos d'Esquadra el 17 de setembre.
El cas està en fase d'investigació policial.
L'acusen d'assetjament sexual i amenaces de mort.
Una de les denunciants, Montse Castañé, que treballa al laboratori, ha explicat públicament el cas en una atenció a mitjans a la plaça Gaudí de Vic, acompanyada d'una vintena de persones de diferents col·lectius que li han donat suport.
"He trigat quatre anys a dir-ho perquè creia que una sola no fa res", ha explicat Castañé, que ha subratllat que fa unes setmanes van decidir que havia arribat el moment de dir "prou" i de posar fi a la "impunitat".
Malgrat ser dues les treballadors que han posat la denúncia, assegura que a ella li'n consten una quinzena.
Assenyala que el denunciant és una persona que porta vint anys treballant a l'empresa i que ha fet valer "el seu poder" per silenciar aquests presumptes assetjaments mitjançant "la por".
També ha denunciat que acostuma a triar víctimes que són "vulnerables", dones amb una família a mantenir i que "tenen por a perdre la feina".
Ella mateixa va viure l'acomiadament d'una treballadora a qui hauria assetjat.
En el seu cas, explica que li deia que li havia de fer petons i tenir-hi relacions sexuals i que, si no ho feia, perdria la feina.
"Jo tinc molt poder i tu ets una merda i una puta com totes, aquí es folla quan jo ho dic", ha recordat.
I ha afegit que actualment temen per la seva integritat perquè les ha amenaçat.
En algun moment també havia entrat als vestidors i els deia que es dutxessin amb ell i, en el seu cas, fins i tot la seguia fins a casa seva.
Crida a les empreses a activar els protocols d'assetjament
Castañé ha reconegut el suport que han rebut de les dues empreses, Esfosa i CGT Plus, que arran de la denúncia van activar el protocol d'assetjament i van obrir un expedient.
També han apartat temporalment el denunciat fins que es resolgui el cas.
Les denunciants confien que se l'acomiadarà per posar fi a aquesta situació.
D'altra banda, han explicat que l'empresa ha contractat un vigilant més per reforçar la seguretat durant el torn de nit i se'ls ha ofert un permís retribuït per estar uns dies a casa.
Un permís que Castañé no ha agafat perquè assegura "no tenir res a amagar" ni motius per faltar a la feina.
Les impulsores de la denúncia també han fet una crida a les empreses a activar el protocol d'assetjament en el moment en què hi hagi una situació similar perquè és un "delicte laboral" i les empreses "no poden ser-ne còmplices", segons paraules de Roser Iborra, representant de Càrnies en Lluita que, juntament amb el sindicat COS hi donen suport.
Des de Càrnies en Lluita, a més, han animat altres dones a fer el mateix per sumar esforços alhora que els garanteixen assessorament legal des de l'anonimat.
Si el cas arriba a judici, el denunciat podria enfrontar-se a una pena de més de 5 anys de presó pels delictes d'amenaces i assetjament sexual amb l'agreujant de tenir un càrrec de responsabilitat.

Response: Dues treballadores de l’escorxador de Vic han denunciat un encarregat de la neteja per assetjament sexual i amenaces. Les dues treballadores han suportat aquesta situació durant molt de temps, però ara l'han denunciat perquè volen treballar segures. Tant l’empresa de l’escorxador com la de la neteja han activat un protocol i han apartat el treballador del seu lloc de treball.